دونیا قادین‌لار گونو دولاییسیلا قادینین توپلوم‌داکی یئری‌نین اؤنمینی داها چوخ وورغولانیر.
آنجاق رقم‌لر، بو گئرچیی عکس ائتدیرمیر.
مثلا، نوبل اؤدولونه، 1901.جی ایلده بو یانا یالنیز 48 قادین لایق گؤرولدو.
نوبلین بو اوزون یولچولوغوندا اؤدول آلان کیشی ساییسی ایسه 822 اولدو.
باریش و ادبیات، قادین‌لارین ان چوخ اؤدول آلدیغی ساحه‌لر آراسیندا. قادین‌لار 16 باریش، 14 ادبیات، 12 فیزیولوژی و طب، 4 شیمی، 2 فیزیک و 1 ده اقتصاد ساحه‌سینده اؤدول آلدی.
ماری کوری، 1903 فیزیک، 1911.جی ایلده ایسه شیمی ساحه‌سینده نوبلی ایکی دفعه آلان تک قادین عنوانینی الینده توتور.
نوبل باریش اؤدولونو 2014.جو ایلده ترور هؤرگوتو طالبانین سالدیریسینا اوغرایان پاکیستان‌لی 17 یاشیندا ملاله یوسفزی، 1991.جو ایلده میانمار خاریجی ایشلر باخانی آنگ سان سوو جی، 2011.جی ایلده یمن‌لی فال توکل کرمان، لیبریا پرزیدنتی الن جانسون سیرلیف و لیبریا‌لی لیما گبوی، 2004.جو ایلده آفریقا‌لی وانگاری ماآتای آلدی.
سلما لاگئرلوف ایسه ادبیات ساحه‌سینده 1909.جو ایلده اؤدول آلان ایلک قادین اولدو.
فیزیولوژی و یا طب ساحه‌سین‌دکی ایلک اؤدولو 1947.جی ایلده بیوکیمیاگر گرتی کوریآلدی. کوری، اؤدولو یولداشی کارل فردیناند کوری و آرژانتینلی فیزیولوگ برناردو هوسیایله بیرلیکده پایلاشدی.
فران‌سیز ویرولوگ فرانسواز باره سینوسی ده 2008.جی ایلده اچ‌آی‌وی کشف‌لری سببیله فیزیولوژی و یا طب اؤدولویله لاییق گؤرولموش‌دور.
